Osnovna škola Laslovo

Školska 1, Laslovo

**PRAVILNIK O SIGURNOJ I ODGOVORNOJ UPOTREBI INFORMACIJSKO-KOMUNIKACIJSKE TEHNOLOGIJE OSNOVNE ŠKOLE LASLOVO**

Laslovo, 2021. godina

Na temelju članka 46. Statuta Osnovne škole Laslovo Školski odbor na sjednici održanoj 29.01.2021. godine donosi

**PRAVILNIK O SIGURNOJ I ODGOVORNOJ UPOTREBI INFORMACIJSKO-KOMUNIKACIJSKE TEHNOLOGIJE OSNOVNE ŠKOLE LASLOVO**

# **Uvod**

Svrha ovog Pravilnika je jasno i nedvosmisleno određivanje načina prihvatljivog i dopuštenog korištenja IKT resursa škole. Ovaj Pravilnik vrijedi za sve korisnike IKT infrastrukture. U školi postoji infrastruktura CARNetove mreže. Učenici se moraju pridržavati upute koje im da ju učitelji, a kojima je cilj unapređenje sigurnosti školske informatičke opreme i mreže. Svi školski djelatnici se moraju pridržavati uputa koje im da je školski administrator servera ili osoba ovlaštena radi unapređenja sigurnosti školske informatičke opreme i mreže.

# Osnovne sigurnosne odredbe

Materijalni resursi: mrežna infrastruktura, IKT oprema (računala, prijenosna računala, interaktivne ploče, tableti, projektori)

Nematerijalni resursi: znanja, vještine, kompetencije djelatnika koji se koriste IKT resursima

Korisnici: učenici, učitelji, stručni suradnici, ravnateljica, administativno-tehničko osoblje

Vrste informacija i aplikacija: pisana i usmena komunikacija, formalni i neformalni informiranja, aplikacije dozvoljene od strane MZO i CARNet-a

Školska oprema treba se čuvati i koristiti pažljivo. Tuđi osobni podaci se mogu koristiti isključivo uz prethodno odobrenje. Sigurnosne mjere zaštite podataka koje škola primjenjuje: škola primjenjuje sve odredbe propisane GDPR-om i Zakonom o zaštiti osobnih podataka. Na svim računalima postoje antivirusni programi, uključen je vatrozid i obavlja se sigurnosna kopija podataka. Brigu o domenskoj politici sigurnosti u računalnim mrežama vodi CARNnet. Mjere zaštite implementiraju se sukladno svim pravilima CARNet-a i MZO. Zaposlenici su dužni koristiti službenu e-mail adresu koju većina ne koristi zbog ograničenih mogućnosti domene. Učiteljima i drugim djelatnicima škole je strogo zabranjeno davati učenicma i drugim korisnicima vlastite zaporke i digitalne identitete. Učenicima je strogo zabranjeno davati svoje vlastite zaporke i digitalne identitete drugim učenicma. Svi djelatnici škole moraju potpisati izjavu o tajnosti podataka te da se moraju pridržavati etičkih načela pri korištenju IKT-a. U slučaju nepridržavanja pravila, Škola postupa u skladu s Pravilnikom o kriterijima za izricanje pedagoških mjera.

Školska IKT oprema i održavanje

U školi postoji računalna mreža koja je u nadležnosti CARNet-a i davatelja internetskih usluga. Računala i ostala računalna oprema škole su u nadležnosti CARNet-a te drugih održavatelja opreme. Računalni otpad zbrinjavamo sukladno uputama o zbrinjavanju računalnog otpada (vanjske tvrke koje se bave zbrinjavanjem EE otpada). Konfiguracija računalne mreže i lokalnih računala prema mogućnosti priključenja na mrežu je bežična i žična. Računala su povezana u lokalnu mrežu. Svi dijelovi školskih prostorija imaju dostupno bežično povezivanje. Na školskim računalima koristi se operacijski sustav Windows te Office za što Škola posjeduje MZO Microsoft licencu. Sva računala u školi imaju instalirane alate za zaštitu i mogućnost pristupa internetu. Učenici ne smiju instalirati računalne programe. Ukoliko se želi instalirati računalni program, potrebno je javiti se učitelju administratoru. U slučaju nepridržavanja pravila, Škola postupa u skladu s Pravilnikom o kriterijima za izricanje pedagoških mjera.

# Reguliranje pristupa IKT opremi

Pristup žičnoj i bežičnoj mrežnoj infrasturkturi imaju svi zaposlenici i učenici Škole. Računalna mreža je zaštićena WPA2 enkripcijom. Pristup lokalnim računalima imaju učenici i djelatnici putem dodijeljenje zaporke. Mehanizmi zaštite primjene na lokalnim računalima su domenska politika, zaporke, vatrozid, redovito ažuriranje, onemogućavanje da krajnji korisnik samostalno instalira softver…Na CARNet-ovom poslužitelju imamo mogućnost zajedničkog dijeljenja podataka (učenici i djelatnici). Uvjet pristupanju tom prostoru je autentifikacija putem CARNet-ovog korisničkog računa. Učenici i djelatnici za vrijeme boravka u školi imaju mogućnost korištenja računala i ostale opreme pomoću kojih pristupaju internetskim sadržajima. Postoje propisi za korištenje opreme u ifnroamtičkim učionicama sukladno Pravilniku o kućnom redu, Etičkom kodeksu i dogovorenim razrednim pravilima o korištenju informatičke učionice. Korisnička zaporka treba imati minimalno 8 znakova koja je kombinirana velikim/malim slovima, brojevima i znakovima i koju je potrebno mijenjati 2 puta godišnje. Načini filtriranja internetskih sadržaja uređeni su Odlukom MZO prema kojoj su sve osnovne i srednje škole spojene na CARNet-ovu mrežu automatski uključene i u sustav filtriranja nepoćudnih sadržaja. Odlukom MZO onemogućava se prikazivanje 14 kategorija stranica na računalima. Od učenika se očekuje da prihvate filtriranje određenih sadržaja kao sigurnostnu mjeru te ga ne smiju pokušati zaobići jer je ono postavljeno radi njihove sigurnosti, ali i sigurnosti svih drugih učenika. Potrebno je zabraniti zaobilaženje bilo kojih sigurnosti postavki računalne opreme. Ukoliko se ovo pravilo krši, postupa se u skladu s Pravilnikom i kriterijima za izricanje pedagoških mjera. Trenutno ne postoji nadzor mrežnog prometa (planira se uspostaviti nakon završetka školske računalne mreže u sklopu projekta E-Škole.

# Sigurnost korisnika

Postoji potreba za stalnom edukacijom učenika i cijelog školskog kolektiva kako bi se držapo korak s trendovima u korištenju IKT-a, kao i s nadolazećim prijetnjama računalnoj sigurnosti. U radu sa servisima koji zahtijevaju prijavu, svi korisnici nakon završetka rada se odjavljuju. Postupak ophođenja s privatnim podacima koje su korisnici dobili od škole, preuzimanje datoteka na lokalno računalo i pokretanje izvršnih datoteka nije preporučljivo. Elektronički identitet u sustavu [AAI@Edu.hr](mailto:AAI@Edu.hr) izdaje administrator imenika prema zahtjevu i potrebama korisnika. Prava učenika u sustavu [AAI@Edu.hr](mailto:AAI@Edu.hr) ukidaju se prestankom školovanja u Osnovnoj školi Laslovo. Prava djelatnika u sustavu [AAI@Edu.hr](mailto:AAI@Edu.hr) ukidaju se prestankom rada u Osnovnoj školi Laslovo.

# Prihvatljivo i odgovorno korištenje informacijsko-komunikacijske tehnologije

## **Ponašanje na internetu**

Za svakog korisnika koji se susreće s internetom nužno je prvo upoznati ga s osnovnim pravilima ponašanja u takvoj komunikaciji i takvom okruženju. To se još naziva i 'internetskim bontonom', a vrlo čest naziv je i 'Netiquette'. 'Netiquette' je ustaljen popis pravila lijepog ponašanja u internetskoj komunikaciji i preveden je na mnoštvo jezika. Hrvatske stranice dostupne su na <http://hr-netiquette.org>. 'Netiquette' propisuju smjernice i pravila ponašanja u tri (3) kategorije: elektronička pošta, popis e-adresa i forumi. Škola ovaj skup pravila mora učiniti dostupnim svojim učenicima, o tome ih podučiti, te primjeniti vlastitu politiku u skladu s tim pravilima. Pravila će biti izvješena u informatičkim učionicama i nekim drugim mjestima. Svaki pojedinac je odgovoran za svoje ponašanje u virtualnom svijetu te se prema drugim korisnicima mora ponašati pristojno, ne vrijeđati ih niti objavljivati neprimjerene sadržaje.

Pravila sigurnog ponašanja:

* Osobne informacije na internetu se nikad ne smiju odavati.
* Zaporka je tajna i nikad se ne smije nikome reći.
* Ne odgovarajte na zlonamjerne ili prijeteće poruke!
* Treba pomoći prijateljima koji su zlostavljani preko interneta tako da se to ne prikriva i da se odmah obavijeste odrasli.
* Provjeriti je li Facebook profil skriven za osobe koji nam nisu ‘prijatelji’. Treba biti kritičan prema ljudima koji se primaju za ‘prijatelje’.
* Potrebno je biti oprezan s izborom fotografija koje se objavljuju na Facebooku.
* Treba provjeriti postoji li neka mrežna stranica o nama te koje informacije sadrži (treba upisati svoje ime i prezime u Google).

## **Autorsko pravo**

Autorska prava na online dokumentima najčešće se definiraju s tzv. Creative Commons (CC) licencama (vidite: https://creativecommons.org/licenses/?lang=hr). Creative Commons licence jesu skup autorsko-pravnih licenci pravovaljanih u čitavom svijetu. Svaka od licenci pomaže autorima da zadrže svoja autorska prava, a drugima dopuste da umnožavaju, distribuiraju i na neke druge načine koriste njihova djela, barem u nekomercijalne svrhe. Svaka Creative Commons licenca osigurava davateljima licence i da ih se prizna i označi kao autore djela. Učenike i djelatnike treba poticati da potpisuju materijale koje su sami izradili koristeći neku licencu poput one navedene u prethodnom odjeljku, ali i da poštuju tuđe radove. Nipošto ne smiju tuđe radove predstavljati kao svoje, preuzimati zasluge za tuđe radove, niti nedopušteno preuzimati tuđe radove s interneta. Korištenje tuđih materijala s interneta mora biti citirano, obavezno navodeći autora korištenih materijala te izvor informacije (poveznica i datum preuzimanja). Pri korištenju IKT opreme važno je napomenuti i da su računalni programi također zaštićeni zakonom kao jezična djela. Najčešće su zaštićeni samo izvorni programi, no ne i ideje na kojima se oni zasnivaju. U to su uključeni naravno i mrežni programi, odnosno aplikacije. Kod mrežnog mjesta je moguće posebno zaštititi samo objavljeni sadržaj, a moguće je zaštititi i elemente koji se odnose na samo mrežno mjesto i djelo su dizajnera i/ili tvrtke/osobe koja je izradila samo mrežno mjesto.

## **Dijeljenje datoteka**

Prednost digitalnog sadržaja je da se ne uništava ili mu se ne umanjuje kvaliteta s brojem kopiranja. Ipak, baš zbog tog vida potrebno je biti vrlo oprezan s korištenjem digitalnih materijala, a još više s njihovim dijeljenjem. Naime, dijeljenje datoteka, samo po sebi, nije nelegalno. U slučaju da je datoteka proizvod pojedinca, pojedinac je može bez problema podijeliti s drugima na različite načine. Pritom je, dakako, uputno zaštititi djelo nekom vrstom prikladne licence. Primjer nelegalnog dijeljenja datoteke jeste kopiranje ili preuzimanje autorski zaštićenog materijala poput e-knjige, glazbe ili pak videosadržaja. Mnogi online servisi danas omogućuju preuzimanje glazbenih albuma, pjesama, videosadržaja ili pak e-knjiga na nelegalan način. Primjer su klijenti (npr. Torrent) koji omogućuju dijeljenje sadržaja između računala pa se tako dijele najčešće nelegalno nabavljeni videosadržaji te glazbeni sadržaji, ključevi za korištenje različitih aplikacija i drugi digitalni sadržaji koji su zaštićeni autorskim pravima, gdje je izričito zabranjeno daljnje distribuiranje i umnožavanje bez dozvole autora ili bez plaćanja naknade. Postoje i različiti oblici mrežnog servisa koji omogućuju registraciju korisnika za vrlo nisku mjesečnu pretplatu te nude preuzimanje gotovo neograničene količine digitalnog sadržaja koji je zaštićen autorskim pravom, no to je također nelegalno.

**Dodatne preporuke:**

1. Učenike i učitelje treba podučiti o autorskom pravu i intelektualnom vlasništvu.
2. Učenike i učitelje potrebno je podučiti i usmjeriti na korištenje licenci za zaštitu autorskog prava i intelektualnog vlasništva. Mogu se koristiti materijali s <https://creativecommons.org/licenses/?lang=hr>
3. Učenike i učitelje treba podučiti o načinima nelegalnog dijeljenja datoteka i servisima koji to omogućuju poput Torrent servisa, mrežnog mjesta koja zahtijevaju registraciju i plaćanje vrlo niske članarine za neograničeno preuzimanje digitalnog sadržaja i sl.
4. Učenike i učitelje treba informirati o mogućim posljedicama nelegalnog korištenja, dijeljenja i umnažanja autorski zaštićenih materijala.

## **Internetsko nasilje**

Internetsko nasilje se općenito može definirati kao namjerno i opetovano nanošenje štete korištenjem računala, mobitela i drugih elektroničkih uređaja.

Postoje različiti oblici internetskog zlostavljanja:

* nastavljanja slanja e-pošte usprkos tome što netko više ne želi komunicirati s pošiljateljem
* otkrivanje osobnih podataka žrtve na mrežnim stranicama ili forumima
* lažno predstavljanje žrtve na internetu
* slanje prijetećih poruka žrtvi koristeći različite internetske servise (poput Facebooka, Skypea, e-maila i drugih servisa za komunikaciju)
* postavljanje internetske ankete o žrtvi
* slanje virusa na e-mail ili mobitel
* slanje uznemirujućih fotografija putem e-maila, mms-a ili drugih komunikacijskih alata.

Nasilje u školama je postao sve veći problem tijekom nekoliko posljednjih godina, a budući da sve više djece koristi internet i mobilne telefone za komuniciranje, internetsko nasilje 'cyberbullying' je postalo velik problem. U nekim zemljama ovom se problemu pristupa u suradnji s udrugama ili drugim javnim tijelima koja djeluju u školama.

Iako se velika većina incidenata može riješiti neformalnim putem (zvanjem roditelja, slanja djece savjetniku i sl.), postoje i situacije kad se zahtijeva službena reakcija škole. To se događa u slučajevima koji uključuju ozbiljne prijetnje prema drugim učenicima, a rezultiraju time da žrtva više ne želi ići u školu ili pak ako se nasilje nastavi iako su već korištena druga neformalna sredstva. U takvim težim oblicima zlostavljanja potrebno je izreći neku od disciplinskih mjera škole. Potrebno je istaknuti da su svi oblici nasilničkog ponašanja nedopušteni i da će disciplinski odgovarati svi oni za koje se utvrdi da provode takve aktivnosti. Jasne poruke o takvom ponašanju šalju se kroz predmete koji koriste tehnologiju ili Sat razrednika te pravila o prihvatljivom ponašanju i korištenju tehnologije moraju biti vidljiva i u prostorijama škole.

**Dodatne preporuke:**

1. Potrebno je podučiti učenike i učitelje o mogućim oblicima internetskog nasilja.
2. Učenike i učitelje treba podučiti o tome kako prepoznati internetsko nasilje.
3. Jasno je potrebno istaknuti prihvatljiva pravila ponašanja te učenike i učitelje podučiti kroz predmete koji koriste tehnologiju.
4. Treba izraditi strategiju odgovora na internetsko nasilje, i to na blaži i teži oblik.
5. Potrebno je razviti nultu stopu tolerancije na internetsko nasilje.
6. Poželjno je objaviti natječaj za najbolji videouradak, likovni ili literarni uradak na temu internetskog nasilja da bi se potaknula svijest o temi među učenicima.

## **Korištenje mobilnih telefona**

Mobilni telefoni sve više imaju potpuni pristup internetu i djeca i mladi koriste fiksne internetske veze kao i mobitele za pretraživanje interneta. Stoga, iste sigurnosne mjere za korištenje interneta postaju važne i za korištenje mobilnih telefona (zaštita osobnih podataka, izbjegavanje štetnih sadržaja, zaštita potrošača, ovisnost o računalnim igrama, i slično). Mobilne telehone moguće je koristiti za potrebe nastave i u skladu sa Statutom škole te Kućnim redom Škole*.*

Ovaj Pravilnik stupa na snagu danom donošenja.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Barbara Dadić Eđed, učiteljica engleskog jezika

Ravnateljica

S. Bocka, prof.

KLASA: 003-05/21-01 URBROJ: 2158-31-21- Laslovo, 29.01.2021.g.